গোলাম আলী দেহলভী

**শাহ আবদুল্লাহ** ওরফে **শাহ গুলাম আলি দেহলভি** (১৭৪৩-১৮২৪, উর্দু :  ) ১৯ শতকের গোড়ার দিকে দিল্লির একজন সুফি শায়খ ছিলেন। তিনি ঐতিহ্যেবাহী নকশবন্দী তরিকার  গুরু বা পীর ছিলেন। তার পিতা একজন আলেম ছিলেন এবং তাকে কাদরীয়া তরিকার শিষ্য বানাতে চেয়েছিলেন। 

## জীবনী
শাহ গুলাম আলি দেহলভি ১১৫৬ হিজরিতে (১৭৪৩ খ্রিস্টাব্দ) বর্তমান ভারতের পাঞ্জাবের রাজ্যের পাতিয়ালায় জন্মগ্রহণ করেন।  তাঁর পিতা নাম শাহ আব্দুল-লতিফ, যিনি একজন  পণ্ডিত ব্যক্তি এবং কাদরী তরিকার সুফি শায়খ ছিলেন। তাঁর জীবনীতে বর্ণিত আছে যে, তাঁর পিতা তাঁর জন্মের আগে একটি স্বপ্ন দেখেছিলেন, যেখানে তিনি সাইয়্যিদেনা হযরত আলীকে (রা). দেখেছিলেন, যিনি তাঁকে তাঁর নামে শিশুর নাম ( *আলি* ) রাখতে বলেছিলেন। বড় হওয়ার পর, তিনি নিজের নাম পরিবর্তন করে **গোলাম আলী** (আক্ষরিক অর্থ আলীর দাস রাখেন, যা আজ ভারতীয় মুসলমানদের মধ্যে একটি সাধারণ নাম) রাখেন।

শাহ গুলাম আলি দেহলভি এক মাসের মধ্যে পবিত্র কুরআন মুখস্থ করেছিলেন বলে জানা যায়।  ১১৭০ হিজরীতে তিনি দিল্লিতে আসেন মির্জা মাজহার জান-ই-জানানের কাছে  বাইয়াত গ্রহণ করেন। যিনি সে সময়ে দিল্লিতে নকশবন্দী তরিকার একজন বিখ্যাত শায়খ ও পীর ছিলেন। ১৫ বছর ধরে তিনি নকশবন্দী সহ অন্যান্য সুফি তরিকার উপর প্রশিক্ষণ গ্রহণ করেন এবং তাঁর শায়খের কাছ থেকে সম্পূর্ণ খিলাফত (আধ্যাত্মিক ইজাযা ) লাভ করেন। 

তাঁর অনেক খলিফা (সহকারি) ছিলেন, যারা সে সময়ে সমগ্র মুসলিম বিশ্বের বিপুল সংখ্যক মানুষের কাছে নকশবন্দী সুফি তরিকা ছড়িয়ে দিয়েছেন। তাঁর খলিফা সুফি মত প্রচারের জন্য বুখারা, বাগদাদ, মদীনা এবং তুরস্কে গিয়েছেন। তাঁর বিখ্যাত খলিফা ছিলেন মাওলানা খালিদ আল-বাগদাদী, যার জীবদ্দশায় লক্ষ লক্ষ অনুসারী বা মুরিদ ছিল। আজো তুরস্ক এবং নিকটবর্তী দেশগুলোতে অসংখ্য মুসলমান নকশবন্দী তরিকা তাঁর অনুসরণ করেন। তাঁর প্রধান খলিফা এবং উত্তরসূরী ছিলেন হাফিজ আবু-সাঈদ-আহমদী ফারুকী মুজাদ্দিদী নকশবন্দী ( দিল্লি ) এবং তাঁর পরবর্তী উত্তরসূরী ছিলেন হাফিজ শাহ আহমেদ সাঈদ ফারুকী মুজাদ্দিদী, যিনি হাফিজ শাহ আবু সাঈদের ( মদিনা ) পুত্র ছিলেন। 

শাহ গুলাম আলি দেহলভি (র.) এর উদ্ধৃতি দিয়ে বলা হয়েছে, তিনি বলেছেন- "আমার ফায়েজ (আধ্যাত্মিক শক্তি) দূর-দূরান্তে পৌঁছে গেছে। আমাদের হালকা (জিকিরের মজলিস) মক্কায় এবং মদীনায় অনুষ্ঠিত হয়। একইভাবে আমাদের হালকা (জিকিরের মজলিস) বাগদাদ, রোম (বর্তমানে তুরস্ক এবং সাইপ্রাস) এবং মাগরিবে (ইউরোপ এবং আফ্রিকার কিছু অংশ এশিয়ার কাছাকাছি) অনুষ্ঠিত হয়। এবং বুখারা আমাদের পৈতৃক আবাসস্থল।" 

এই মহান সাধক, তরিকতের ওস্তাদ ২২ সফর ১২৪০ হিজরিতে (১৫/১৬ অক্টোবর ১৮২৪) ইন্তেকাল করেন। এবং সম্মান ও শ্রদ্ধার সাথে দিল্লির নিকটস্থ খানকাহ মির্জায় তাঁর শেখের কবরের পাশে তাঁকে সমাহিত করা হয়। 

### লেখা
জানা যায় তিনি অসংখ্য কিতাব  লিখেছেন, যার মধ্যে সর্বাধিক পরিচিত হল- ফার্সি ভাষায় লেখা *মাজহারী।* যা তাঁর পীর ও শেখ মির্জা মাজহার জান-এ-জানান শহীদের সম্পূর্ণ জীবনী গ্রন্থ। 

তার অন্যান্য বইগুলি হল:

* এদাহে তরীকত
* আহওয়াল-ই-বুজুরগান
* রিসালাহ দার তরিকাহ বাইয়াত ওয়া আজকার
* রিসালাহ দার তরিকাহ নকশবন্দ
* রিসালাহ সিত্রী চাঁদ দার আহওয়াল-ই-শাহ-ই-নকশবন্দ
* রিসালাহ-ই-আজকার
* রিসালাহ-ই-মুরাক্বাত
* রিসালাহ দার আইতারাজাত শায়খ আব্দুল হক বার হযরত মুজাদ্দিদ রহ
* অনুসরণ
* সুলুক রাকিয়া নকশবন্দিয়া
* মাকাতিব শরীফা (তার চিঠির সংগ্রহ)
* কামালাত-ই-মাজহারিয়া
* মালফুজাত-এ-শরিফা 

### নকশবন্দী শৃঙ্খল

### কাদরি শৃঙ্খল
শাহ গোলাম আলী দেহলভীর মাকামত মাজহারী থেকে নেওয়া 

# শাহ গোলাম আলী দেহলভী
# মির্জা মাজহার জান-ই-জানান
# মুহাম্মদ আবিদ সানামি
# আব্দুল আহাদ
# মুহাম্মদ সাঈদ
# আহমেদ সিরহিন্দি
# আব্দুল আহাদ ফারুকী
# শাহ কামাল কেঠালি
# শাহ ফুজাইল
# গাদা ই রহমান সানী
# শামসুদ্দিন আরিফ
# গাদা ই রহমান আউয়াল
# শামসুদ্দিন সেহরাই
# আকিল
# আব্দুল ওয়াহাব
# শরফুদ্দিন
# আব্দুর রাজ্জাক
# আব্দুল-কাদির গিলানি

### চিশতির চেইন
শাহ গোলাম আলী দেহলভীর মাকামত মাজহারী থেকে নেওয়া

# শাহ গোলাম আলী দেহলভী
# মির্জা মাজহার জান-ই-জানান
# মুহাম্মদ আবিদ সানামি
# আব্দুল আহাদ সিরহিন্দি
# মুহাম্মদ সাঈদ
# আহমেদ সিরহিন্দি
# আব্দুল আহাদ ফারুকী
# রুকনুদ্দিন
# আব্দুল কুদ্দুস গাঙ্গোহী
# মুহাম্মদ আরিফ
# আহমেদ আব্দুল হক
# জালালউদ্দিন পানিপতি
# শামসুদ্দিন তুর্ক পানিপতি
# আলাউদ্দিন সাবির কালিয়ারি
# ফরিদউদ্দিন গঞ্জশকর
# কুতুবুদ্দিন বখতিয়ার কাকি
# খাজা মঈনুদ্দিন চিশতি

## তাঁর খলিফা
তাঁর অসংখ্য খলিফা ছিলেন এবং তাদের অনেকেই  সে সময়ের বিশিষ্ট শায়খ ও তরিকার খেলাফত প্রাপ্ত ছিলেন। বিভিন্ন উৎস ও নির্ভরযোগ্য তথ্য থেকে সংগৃহীত তাঁর সবচেয়ে বিশিষ্ট খলিফাদের তালিকা নিচে দেওয়া হল।

# মাওলানা হাফিজ আবু-সাঈদ-আহমাদী ফারুকী মুজাদ্দিদী নকশবন্দী, তাঁর উত্তরসূরি ( দিল্লি ) 
# হাফিজ শাহ আবু সাঈদ ( মদিনা ) এর ছেলে মাওলানা হাফিজ শাহ আহমদ সাঈদ ফারুকী মুজাদ্দিদী
# শাহ রউফ আহমেদ রাফত ফারুকী মুজাদ্দিদী রামপুরী ( ভোপাল )
# মাওলানা খালিদ আল-বাগদাদি আল-কুরদি আল-রুমি ( তুরস্ক ) 
# মাওলানা ইসমাঈল মাদানী ( মদিনা )
# মাওলানা গোলাম মহিউদ্দিন কসুরী 
# মাওলানা বশরতুল্লা বেহরাঈছী রহ
# মাওলানা শাহ গুল মুহাম্মদ গজনভী ( বুখারা )
# মাওলানা মুহাম্মদ শরীফ ( সিরহিন্দ )
# মাওলানা পীর মুহাম্মদ ( কাশ্মীর )
# মাওলানা জান মুহাম্মদ ( হেরাত )
# মাওলানা মুহাম্মাদ জান ( মক্কা, ম. ১২৬৬ হি.), যার খুলাফা তুরস্ক পর্যন্ত ছড়িয়ে পড়েছিল 
# শাহ সাদউল্লাহ নকশবন্দী (হায়দরাবাদ)

## তথ্যসূত্র

## বাহ্যিক লিঙ্কগুলি

* শাহ গুলাম আলী দেহলভীর মাকামত মাজহারী (উর্দু অনুবাদ): তার শায়খ মির্জা মাজহার জান-ই-জাননের জীবনী
* 'হালাতে মাশায়েখে নকশবন্দীয়া মুজাদ্দেদীয়া' রচিত মাওলানা মুহাম্মাদ হাসান নকশবন্দী মুজাদ্দেদী। প্রথম প্রকাশিত মার্চ, ১৯৮২। (১৪০২ হিঃ)।'নারিন্দা খানকা শরীফ'।

বিষয়শ্রেণী:ভারতীয় সুন্নি মুসলিম পণ্ডিত
বিষয়শ্রেণী:১৮শ শতাব্দীর ইসলামের মুসলিম পণ্ডিত
বিষয়শ্রেণী:সুফি শিক্ষক
বিষয়শ্রেণী:ভারতের সুফি সাধক
বিষয়শ্রেণী:নকশবন্দি তরিকা
বিষয়শ্রেণী:মাতুরিদি ব্যক্তি
বিষয়শ্রেণী:হানাফী ব্যক্তি
বিষয়শ্রেণী:১৮২৪-এ মৃত্যু
বিষয়শ্রেণী:১৭৪৩-এ জন্ম
বিষয়শ্রেণী:ওয়েব আর্কাইভ টেমপ্লেটে ওয়েব্যাক সংযোগ
বিষয়শ্রেণী:আরবি ভাষার লেখা থাকা নিবন্ধ